[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "I nodi dechrau Wythnos Gwyddoniaeth Prydain ar Mawrth 5 a Diwrnod Iechyd y Byd ar Ebrill 7, roeddem yn meddwl y byddem yn bachu ar y cyfle i dynnu sylw a myfyrio ar ymdrechion anhygoel staff a myfyrwyr Prifysgol Glyndw\u0302r Wrecsam tros y flwyddyn ddiwethaf."}, {"text_idx": "#000019", "text": "Bu gweithwyr allweddol oedd yn mynd i\u2019r afael a\u0302\u2019r pandemig yn aros mewn llety a ddarparwyd gan Brifysgol Glyndw\u0302r Wrecsam. Symudodd gweithwyr oedd mewn rolau allweddol yn Ysbyty Maelor Wrecsam i mewn i\u2019n llety myfyrwyr ym mis Ebrill 2020. Am fod ein neuaddau myfyrwyr yn wag, gwelodd Lynda Powell, Cyfarwyddwr Gweithrediadau, bod hyn yn gyfle i gefnogi gweithwyr allweddol, mewn ymdrech i helpu i gadw ein GIG ar fynd. Fe wnaethom ni hefyd ganiata\u0301u i\u2019r cyngor ddefnyddio ein hen lety myfyrwyr i fod yn llety dros dro ar gyfer y digartref."}, {"text_idx": "#000020", "text": "Bu staff ar draws Prifysgol Glyndw\u0302r Wrecsam yn cydweithio i sicrhau bod cyfarpar diogelu personol megis mygydau wyneb, menig, ffedogau a mwy yn cael rhoi i Ysbyty Maelor Wrecsam. Rhoddodd y brifysgol gyflenwadau a gwirfoddolwyr i gyfleuster cynhyrchu cyfarparu diogelu personol a sefydlwyd yn Wrecsam i helpu gweithwyr gofal iechyd ar reng flaen coronafeirws. Yn dilyn y rhodd cyntaf o offer perthnasol o Gyfadran Y Celfyddydau, Gwyddoniaeth a Thechnoleg y brifysgol, darparwyd rhoddion pellach o ddeunyddiau crai ac argraffwyr 3D i Hwb Wrecsam. Bu ti\u0302m sydd wedi eu lleoli yng Nghanolfan Technoleg OpTIC Glyndw\u0302r yn Llanelwy hefyd yn gweithio i gynhyrchu offer diogelu personol gan ddefnyddio technoleg argraffu 3D - a chysylltu gydag Ysbyty Glan Clwyd i sicrhau eu bod yn cyrraedd y staff gofal iechyd oedd eu hangen fwyaf."}, {"text_idx": "#000021", "text": "Roedd ti\u0302m o wirfoddolwyr gan gynnwys saff a thi\u0302m o ddeg o fyfyrwyr ym Mhrifysgol Glyndw\u0302r Wrecsam hefyd wrth law i gynnig cefnogaeth. Gweithiodd Uwch-ddarlithydd Peirianneg, Martyn Jones, i gydlynu cyflenwadau a gwirfoddolwyr o\u2019r brifysgol. Gwirfoddolodd nifer o\u2019n cyn-fyfyrwyr yn yr Hwb, gan gynorthwyo gyda\u2019r gwaith o greu a rhoi cyfarpar diogelu personol i\u2019r ysbyty lleol yn ystod y cyfnod clo cyntaf. Mae hefyd dal i fod gwirfoddolau wedi'i lunio o fyfyrwyr Gwyddoniaeth Fforensig wrth law i weithio ym sector marwolaethau'r GIG os oes angen."}]